Nos Johannes decanus capelle ducis diuionensis notum facimus omnibus presentes litteras inspecturis, quod nos litteras inferius annotatas vidimus et diligenter inspeximus non concellatas non abolitas nec in aliqua sui parte viciatas et eas verbo ad verbum legimus quorum tenores et forme tales sunt. Ego Odo dux Burgundie omnibus notum facio quod cum inter P... abbatem Sancti Stephani diuionensis et dominum Iterum de Toceio super quibusdam elemosinis silicet vineis, pratis, domibus, mansis et aliis tenementis que Bartholomeus presbiter de Sarrigneo et Johannes Munerius in villa Sarrigney ecclesie Sancti Stephani in perpetuam elemosinam contulerant, discordia verteretur eo quod dominus I... firmiter assereret quod prenominatus presbiter neque idem Johannes elemosinam illam eidem ecclesie poterant iuste conferre. Tandem requisitus ab eodem J... clerico meo, magistro Columbo achidiacono matisconense et thesaurario capelle mee Diuionis eandem discordiam audiendam commisi, utrum prefatus presbiter et iamdictus Johannes Munerius eandem elemosinam eidem ecclesie posset in elemosinam conferre. Prefatus autem magister Columbus inquisita super hiis diligenter veritate didicit a ceteris incolis illius terre quod sine alicuius offensione eandem elemosinam eidem ecclesie vel alibi poterant secundum consuetudines conferre iuste. Et dominus J... easdem elemosinas laudauit et comprobauit. Ne vero inter utrosque decetero super eisdem elemosinis questio oriretur secundum quod a magistro Columbo audiui ego ipse eandem elemosinam laudauy et approbaui de iure, volens quod ecclesia Sancti Stephani perpetuis temporibus eas possideret; hoc tamen saluo quod dominus J... in eadem elemosina talem iusticiam habebit qualem in prioratu Sancti Sequani qualem apud Sarrigneium dignoscitur habere. Actum hoc est anno ab incarnatione domini M°. CC°. tercio decimo. Manifestum sit omnibus presentem cartam inspicientibus quod Bartholomeus capellanus de Serrenniaco dedit et concessit Petro, Stephano, Roberto filiis suis quicquid habebat apud Sarrenniacum in vineis, pratis, terris et domibus propter hoc quod pro remedio anime sue dare disponet et hoc laudauerunt fratres predicti Bartholomei scilicet Galterus, Stephanus, Henricus si quid iuris in hoc habebant, hoc idem ego Ictierus Tocei dominus laudo et confirmo secundum tenorem litterarum predecessoris nostri Alexandri et sigilli munimine corroboro. Huius rei testes sunt Hardimus, Milo, Hugo, milites et fratres Renaudus de Monbar miles, Hugo de Ferrenniaco et multi alii; huius ultime concessionis testes sunt, Mauricius, Bellinus, domini, prepositus Hugo scilicet de Serreniaco, Balterus marescallus Caniaci, Renaudus de sancto Chrispoforo, capellanus de Ciures magister Michael. Manifestum sit omnibus presentem cartam inspicientibus quod Bartholomeus capellanus de Sarenniaco dedit et concessit Petro, Stephano, Roberto filiis suis quicquid habebat apud Sarrenniacum vineis, pratis, terris et domibus propter hoc quod pro remedio anime sue dare disponet. Et hoc laudauerunt fratres predicti Bartholomei scilicet Galterus, Stephanus, Henricus si quid iuris in hiis habebant hoc idem ego Alexander laudaui et concessi et ut ratum haberetur presentem cartam sigillo meo confirmaui. Huius rei testes sunt Harduinus, Milo, Hugo milites et fratres Renaudus de Monbar miles, Hugo de Farrenniaco et multi alii. Ego Iterus dominus de Toceio notum facio presentibus et futuris quod ego, elemosinam illam quam Bartholomeus presbiter de Sarrineio et I... munerius in villa Sarrigney ecclesie Sancti Stephani diuionensis dederunt eidem ecclesie, concedo in perpetuum obtinendam scilicet vineas, prata, domos, mansos et alia tenementa. Hoc tamen saluo quod ego iamdictus Iterus dominus de Toceio in eadem elemosina talem iusticiam habebo decetero qualem habere debeo in prioratu Sancti Sequani qui est apud Sarrigneium. Et ut hoc ratum habeatur presentem paginam sigillo meo feci roborari. Actum est hoc anno ab incarnatione domini M°. CC°. tercio decimo. Et Ego Odo dominus Montis Acuti notum facio uniuersis presentem paginam inspecturis quod cum inter venerabilem virum P... abbatem Sancti Stephani diuionensis ex una parte, et inter B... militem de Marno ex altera, questio verteretur super quadam pecia vinee qua est in Comba Johannis Molendarii et manso Johannis Carpentarii, compromissum fuit hinc inde in dominum Odonem clericum de Sancto Michaele et dominum Johannem Bertelas militem, per quos tota controuersia pacificata fuit in hunc modum. Dictus siquidem miles acquitauit penitus prenominato abbati et ecclesie Sancti Stephani diuionensis, supra memoratam peciam vinee salvis XIIII denariis censualibus de martio in martium persoluendis et mansum supradictum. Abbas vero de bonis ecclesie dedit prefato militi IX libras diuionenses monete. Dicta quidem compositio facta fuit laudantibus et consentientibus Martella uxore et Arnulpho filio uxoris militis supradicti. Quod ut ratum et firmum maneret ad petitionem utriusque partis sigillo meo presentem paginam roboraui. Actum Diuione anno gratie M°. CC°. XIII°. mense februarii. Nos vero, supradictis litteris omnibus visis et diligenter inspectis ac verbo ad verbum lectis huic earum presenti transcripto sigillum nostrum apposuimus requisiti. Datum anno domini M°. CC°. quadragesimo quarto mense iulio.